

LĒMUMS

Ādažos, Ādažu novadā

2025. gada 30. janvārī **Nr.** **30**

**Par pašvaldības piekrišanu SIA “Sunstar Group” slēgt apakšnomas līgumu ar SIA “Optiv”**

Ādažu novada pašvaldības dome izskatīja SIA “Sunstar Group” (reģ. Nr. 40103167187, adrese: Stabu iela 119, Rīga, LV-1009 (turpmāk – Iesniedzējs)) 9.12.2024. iesniegumu (reģ. Nr. [ĀNP/1-11-1/24/6745](https://dvs-adazi.namejs.lv/Documents/Update/1319548)), ar lūgumu atļaut nodot apakšnomā nekustamo īpašumu – zemes gabalu “Sintēzes iela 3”, Mežgarciems, Carnikavas pagasts, Ādažu novads, trešajai personai – SIA “Optiv” (reģ. Nr. 40203277905, adrese: Dziļūkstes iela 2, Ozoli, Liezēres pag., Madonas nov. (turpmāk – Uzņēmums)).

Iesniedzēja 15.01.2025. sniegtajā papildu paskaidrojumā, elektroniskais dokuments reģistrēts Ādažu novada pašvaldības lietvedībā ar Nr. ĀNP/1-11-1/25/326, sniegtajā papildu paskaidrojumā norāda, ka viņš būs zemes gabala, ēku un ar tām saistītās infrastruktūras (tai skaitā ceļi, komunikāciju tīkli, apgaismojums un cita publiska vai privāta pieejama infrastruktūra) vienīgais īpašnieks, bet Uzņēmums, kā nomnieks, noslēgs ar Iesniedzēju nomas līgumu, kas paredz infrastruktūras, ēku un nepieciešamo telpu izmantošanu uzņēmējdarbības veikšanai. Nomas līguma ietvaros Uzņēmējs būs atbildīgs par nomātās infrastruktūras uzturēšanu. Uzņēmuma darbības kods: NACE 86.90 Pārējā darbība veselības aizsardzības jomā, NACE 86.21 Vispārējā ārstu prakse, kas ir saistīts uzņēmums ar SIA “Sunstar Group” (reģ. Nr. 40103167187, NACE 74.90 Citur neklasificēti profesionālie, zinātniskie un tehniskie pakalpojumi).

Izskatot ar iesniegumu saistītos apstākļus, pašvaldības dome konstatēja:

1. Starp pašvaldību un Iesniedzēju 19.08.2024. tika noslēgts nomaksas pirkuma līgums Nr. JUR 2024-08/781 (turpmāk – Līgums) par nekustamā īpašuma “Sintēzes iela 3”, Mežgarciems, Carnikavas pagasts, Ādažu novads, iegādi.
2. Līguma 3.5.3. apakšpunkts nosaka, ka Pircējs nav tiesīgs veikt īpašuma iznomāšanu, izīrēšanu, nodošanu patapinājumā bez pārdevēja rakstiskas piekrišanas. Šādu piekrišanu pircējs var saņemt, ja īpašuma nomnieks/īrnieks/patapinājuma ņēmējs atbilst Līguma 4.6. punkta un Ministru kabineta 13.10.2015. noteikumu Nr.593 “Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" (turpmāk – MK Nr. 593) īstenošanas noteikumi” 10.1. un 10.2.apakšpunktu prasībām.
3. Uzņēmuma mērķis ir izveidot Mežgarciemā mūsdienīgu senioru ciematu un rehabilitācijas centru, tai skaitā, nomātajās telpās sniegt atveseļošanās un rehabilitācijas pakalpojumus veselības problēmu novēršanai.
4. Uzņēmuma mērķis saskan ar pašvaldības Attīstības programmas vidējā termiņa prioritāti “VTP9: Daudzveidīgu sociālo un veselības pakalpojumu pieejamība”, stiprinot veselības aprūpes pieejamību un veicinot vietējo iedzīvotāju labklājību”.
5. Iesniedzējs, kā īpašnieks, būs atbildīgs par īpašuma tiesisko statusu, kā arī par nomas līguma nodrošināšanu un īpašuma pārvaldību atbilstoši spēkā esošiem normatīvajiem aktiem, nodrošinot, ka Uzņēmums pilnībā ievēros un pildīs Līguma noteikumus.
6. Uzņēmējs būs atbildīgs par centra biznesa darbību, klientu apkalpošanu un nomas līgumā noteikto pienākumu izpildi, arī par komunālo maksājumu segšanu un ikdienas infrastruktūras uzturēšanu.
7. Pašvaldības ieskatā, izvērtējot MK noteikumu Nr. 593 un NACE klasifikatoru, Uzņēmējs atbilst projekta noteikumiem un izsolē noteiktajiem kritērijiem, kā arī projekta realizācija veicinās Mežgarciema teritorijas attīstību, komersantu un novada iedzīvotāju labklājību.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 311. panta pirmo daļu, Līguma 3.5.3. apakšpunktu, kā arī Finanšu komitejas 22.01.2025. atzinumu, Ādažu novada pašvaldības dome

**NOLEMJ:**

Piekrist, ka SIA “Sunstar Group” nodod SIA “Optiv” apakšnomā nekustamo īpašumu “Sintēzes iela 3”, Mežgarciems, Carnikavas pagasts, Ādažu novads (kadastra Nr. 8052 008 1604) 0,8265 ha platībā, uz tā uzbūvētās ēkas un ar tām saistītos infrastruktūras objektus, ar mērķi - izveidot senioru ciematu un rehabilitācijas centru veselības problēmu novēršanai atbilstoši Līguma un MK Nr. 593 prasībām.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU